
ПОСТОЯННАТА КОМИСИЯ ПО СПОРТ, ДЕЦА И МЛАДЕЖКИ ДЕЙНОСТИ


ПРОТОКОЛ № 30

Днес, 23.06.2022 г. от 10:00 часа, в Зала № 1, ет. 1, Община Бургас, ул. „Александровска“ № 26, се проведе заседание на Постоянната комисия по спорт, деца и младежки дейности (ПКСДМД).
На заседанието на комисията присъстваха: Георги Маринчев – председател, Георги Георгиев – зам.-председател и членове: Станимир Апостолов, Бойчо Георгиев, Красимир Калудов, Стоян Колев и Тодор Йосифов.
От общинска администрация присъстваха: Диана Саватева – зам.-кмет „Култура, туризъм и спорт“, Веселина Деведжиева – началник на отдел „Спорт“, Живко Димитров – директор на дирекция „Управление на общинската собственост“, Катя Делчилова – директор на Младежки културен център – Бургас .
На заседанието на Комисията присъства С. Стойчева – представител на Сдружение с нестопанска цел Плувен клуб „Бриз”.
На заседанието на Комисията присъстваха ученици и студенти по инициатива „Модел Общински съвет“, организирана от Община Бургас.
Заседанието откри и ръководи зам.-председателят на ПКСДМД – Георги Маринчев, като със 7 гл. „за“, 0 гл. „против“ и 0 гл. „въздържали се“ се прие следният

ДНЕВЕН РЕД

1. ОбС 08-00-12891 Докладна записка от Димитър Николов – кмет на Община Бургас, относно: Приемане на Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас 

1. ОбС 08-00-12930 Докладна записка от Димитър Николов – кмет на Община Бургас, относно: Поемане на дълг по реда на Закона за общинския дълг чрез финансов инструмент „Фонд за градско развитие“ за финансиране и рефинансиране на разходи по проект: „Реконструкция на улици и облагородяване на междублокови пространства – II етап, образователна инфраструктура и зелена енергия в гр. Бургас“

1. ОбС 08-00-12910 Докладна записка от Димитър Николов – кмет на Община Бургас, относно: Учредяване безвъзмездно право на ползване върху част от недвижим имот – публична общинска собственост, представляващ плувен басейн с обща площ от 725,72 кв.м, включващ басейн и прилежащи обслужващи помещения, находящ се в източната част на „Младежки културен център“, изграден в УПИ I, кв. 158 по плана на ЦГЧ, гр. Бургас, в полза на Сдружение Плувен клуб „Бриз“

1. ОбС 08-00-12882 Докладна записка от Диана Саватева – зам.-кмет „Култура, туризъм и спорт“, относно: Даване на съгласие за финансово подпомагане на изявени бургаски спортисти за участието им в предстоящи спортни прояви, както и финансова подкрепа на първия олимпийски шампион по бокс и дългогодишен спортен деятел Георги Костадинов

1. ОбС 08-00-12886 Докладна записка от Георги Маринчев – председател на Постоянната комисия по спорт, деца и младежки дейности при Общински съвет – Бургас, относно: Даване на съгласие за финансово подпомагане на изявени бургаски спортисти за участието им в предстоящи първенства

1. ОбС 08-00-12871 Заявление от „Клуб по плувни спортове ПОБЕДА“, относно: Плувен басейн на Спортно оздравителен център „Ветрен“

1. ОбС 08-00-12921 Писмо от Т. Марков – председател на СК „Глухи и ветерани“, относно: Финансиране на Международен турнир по тенис на маса за хора с увреждания

1. ОбС 08-00-12924 Молба от А. П. Костадинов – председател на клуб по спортна акробатика „Черноморец“, относно: Дофинансиране на Международен турнир по спортна акробатика

---------------------------------------------------------------------------------------

По точка 1

ОбС 08-00-12891 
Докладна записка от Димитър Николов – кмет на Община Бургас, относно: Приемане на Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас
След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности приеха следното
СТАНОВИЩЕ:
Подкрепя проекта за решение.
---------------------------------------------------------------------------------------


По точка 2

ОбС 08-00-12930 
Докладна записка от Димитър Николов – кмет на Община Бургас, относно: Поемане на дълг по реда на Закона за общинския дълг чрез финансов инструмент „Фонд за градско развитие“ за финансиране и рефинансиране на разходи по проект: „Реконструкция на улици и облагородяване на междублокови пространства – II етап, образователна инфраструктура и зелена енергия в гр. Бургас“
След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности приеха следното
СТАНОВИЩЕ:
Подкрепя проекта за решение.
---------------------------------------------------------------------------------------

По точка 3

ОбС 08-00-12910 
Докладна записка от Димитър Николов – кмет на Община Бургас, относно: Учредяване безвъзмездно право на ползване върху част от недвижим имот – публична общинска собственост, представляващ плувен басейн с обща площ от 725,72 кв.м, включващ басейн и прилежащи обслужващи помещения, находящ се в източната част на „Младежки културен център“, изграден в УПИ I, кв. 158 по плана на ЦГЧ, гр. Бургас, в полза на Сдружение Плувен клуб „Бриз“
На заседанието на Комисията присъства С. Стойчева – представител на Сдружение с нестопанска цел Плувен клуб „Бриз”, която изложи своите мотиви за предоставяне на безвъзмездно право на ползване на басейн и прилежащи обслужващи помещения, находящ се в „Младежки културен център“.
След приключване на дебатите по докладната записка и в резултат на явно гласуване, с 6 гл. "за", 0 гл. "против" и 1 гл. "въздържал се", членовете на Постоянната комисия по спорт, деца и младежки дейности приеха следното

СТАНОВИЩЕ:

Подкрепя проекта за решение.
---------------------------------------------------------------------------------------


По точка 4

ОбС 08-00-12882 
Докладна записка от Диана Саватева – зам.-кмет „Култура, туризъм и спорт“, относно: Даване на съгласие за финансово подпомагане на изявени бургаски спортисти за участието им в предстоящи спортни прояви, както и финансова подкрепа на първия олимпийски шампион по бокс и дългогодишен спортен деятел Георги Костадинов
Станимир Апостолов предложи в т. I на всеки състезател да бъдат отпуснати по 1 000 лв., като средствата бъдат взети от Приложение 13.5, т.77 Резерв по Наредба. Предложението беше подкрепено със 7 гл. "за".
След приключване на дебатите докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности приеха следното

СТАНОВИЩЕ:
Подкрепя проекта за решение с направеното предложение за допълнение по т. I:

Финансиране в размер общо на 5 400, като допълнителните по 600 лв. на състезател да са за сметка на предвидените средства по Приложение №13.5, т.77 резерв по Наредба от Спортния календар на Община Бургас за 2022 г.
---------------------------------------------------------------------------------------

По точка 5

ОбС 08-00-12886 
Докладна записка от Георги Маринчев – председател на Постоянната комисия по спорт, деца и младежки дейности при Общински съвет – Бургас, относно: Даване на съгласие за финансово подпомагане на изявени бургаски спортисти за участието им в предстоящи първенства
След като се запознаха с докладната записка и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности приеха следното
СТАНОВИЩЕ:
Подкрепя проекта за решение.
---------------------------------------------------------------------------------------


По точка 6

ОбС 08-00-12871 
Заявление от „Клуб по плувни спортове ПОБЕДА“, относно: Плувен басейн на Спортно оздравителен център „Ветрен“
След като се запознаха със заявлението от „Клуб по плувни спортове ПОБЕДА“, членовете на Постоянната комисия по спорт, деца и младежки дейности приеха следното
СТАНОВИЩЕ:
Приема за сведение.
---------------------------------------------------------------------------------------

По точка 7

ОбС 08-00-12921 
Писмо от Т. Марков – председател на СК „Глухи и ветерани“, относно: Финансиране на Международен турнир по тенис на маса за хора с увреждания
Членовете на Комисията единодушно взеха решение Георги Маринчев да внесе извънредна докладна записка за финансово подпомагане на СК „Глухи и ветерани“ в размер на 1 000 лв.
След като се запознаха с писмото от Т. Марков – председател на СК „Глухи и ветерани“ и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности приеха следното

СТАНОВИЩЕ:

Председателят на Постоянната комисия по спорт, деца и младежки дейности – Георги Маринчев да внесе извънредна докладна записка за финансово подпомагане на СК „Глухи и ветерани“ в размер на 1 000 лв.
---------------------------------------------------------------------------------------

По точка 8

ОбС 08-00-12924 
Молба от А. П. Костадинов – председател на клуб по спортна акробатика „Черноморец“, относно: Дофинансиране на Международен турнир по спортна акробатика




Членовете на Комисията единодушно взеха решение Георги Маринчев да внесе извънредна докладна записка за финансово подпомагане на клуб по спортна акробатика „Черноморец“ в размер на 2 000 лв.
[bookmark: _GoBack]След като се запознаха с молбата от А. П. Костадинов – председател на клуб по спортна акробатика „Черноморец“ и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по спорт, деца и младежки дейности приеха следното

СТАНОВИЩЕ:

Председателят на Постоянната комисия по спорт, деца и младежки дейности – Георги Маринчев да внесе извънредна докладна записка за финансово подпомагане на клуб по спортна акробатика „Черноморец“ в размер на 2 000 лв.

---------------------------------------------------------------------------------------







ПРЕДСЕДАТЕЛ: …………………..
								  	  (Георги Маринчев)




ПРОТОКОЛИСТ: …………………….
		     (Жени Господинова)

